বিশ্বের সবচেয়ে নিরাপদ স্থান পাকিস্তান: গেইল
সন্ত্রাসবাদের জেরে দীর্ঘদিন ধরে ঘরের মাঠে আন্তর্জাতিক ক্রিকেট ম্যাচ আয়োজন করতে পারেনি পাকিস্তান। এক দশকেরও বেশি সময় পর অবশেষে সেখানে ফিরেছে মূলধারার ক্রিকেট।







সেই দেশটিকেই বিশ্বের সবচেয়ে নিরাপদ স্থান বলছেন ওয়েস্ট ইন্ডিজের বাঁহাতি বিধ্বংসী ব্যাটসম্যান ক্রিস গেইল। তার দাবি, বর্তমানে পাকিস্তানে গিয়ে ক্রিকেট খেলা অনেক সহজ। ইমরান খানের দেশে ক্রিকেটারদের রাষ্ট্রপতি পদমর্যাদার নিরাপত্তা দেয়া হচ্ছে।




২০০৯ সালে লাহোরে সফররত শ্রীলংকা ক্রিকেট দলের বাস লক্ষ্য করে বোমা ছুড়ে জঙ্গিরা। ওই ঘটনার পর পাকিস্তান থেকে আন্তর্জাতিক ক্রিকেট নির্বাসনে যায়। এসময়ে সেখানে ক্রিকেট খেলতে যায়নি টেস্ট খেলুড়ে দলগুলো।
অবশেষে ২০১৯ সালে পাকিস্তানে ফের গড়িয়েছে ক্রিকেট। সন্ত্রাস কবলিত দেশটিতে ক্রিকেট খেলতে যায় সেই শ্রীলংকা। সেখানে টি-টোয়েন্টি, ওয়ানডের পর টেস্ট খেলে এসেছে লংকানরা।
নির্বিঘ্নে সেই সিরিজগুলো আয়োজন করার পর রীতিমতো হুংকার ছুড়েছে পাক ক্রিকেট বোর্ড (পিসিবি)। তারা জানিয়েছে, পাকিস্তানের বিপক্ষে খেললে তাদের মাটিতে এসে খেলতে হবে। চলতি মাসেই সেখানে যাওয়ার কথা বাংলাদেশের। কিন্তু সেই সফর আদৌ হবে কি না, তা নিয়ে ধোঁয়াশা তৈরি হয়েছে। নিজেদের ক্রিকেটারদের পাকিস্তানে পাঠানোর ক্ষেত্রে বিস্তর ভাবনা-চিন্তা করছে বাংলাদেশ ক্রিকেট বোর্ড (বিসিবি)।
এর মধ্যে বাংলাদেশে দাঁড়িয়ে গেইলের মুখ থেকে পাকিস্তানের প্রশংসা কোন ইঙ্গিত বহন করছে, তা নিয়ে তৈরি হয়েছে জল্পনা। বঙ্গবন্ধু বিপিএলে অংশ নিতে এখনঢাকায় আছেন তিনি।
বৃহস্পতিবার সেখানে দেয়া এক সাক্ষাৎকারে ক্যারিবীয় কিংবদন্তি বলেন, বর্তমানে পাকিস্তানে গিয়ে ক্রিকেট খেলা অনেক সহজ। কারণ, সেখানে ক্রিকেটারদের রাষ্ট্রপতি পদমর্যাদার নিরাপত্তা দেয়া হচ্ছে। মুহূর্তেই গেইলের এ সাক্ষাৎকারের ভিডিও সোশ্যাল মিডিয়ায় ভাইরাল হয়ে গেছে।

সন্ত্রাসবাদের জেরে দীর্ঘদিন ধরে ঘরের মাঠে আন্তর্জাতিক ক্রিকেট ম্যাচ আয়োজন করতে পারেনি পাকিস্তান। এক দশকেরও বেশি সময় পর অবশেষে সেখানে ফিরেছে মূলধারার ক্রিকেট।